Pralambang Tut Wuri Handayani

Lambang Tut Wuri Handayani puniki kaadegang malarapan antuk Keputusan Menteri Pendidikan dan Kebudayaan Republik Indonesia No.0398/M/1977 ngenenin indik Lambang Dinas Pendidikan dan Kebudayaan. Sane mangkin, simbol Tut Wuri Handayani kaanggen olih Kementerian Pendidikan Dasar lan Menengah lan Kementerian Pendidikan Tinggi, Sains, lan Teknologi lan unit-unit vertikal sane wenten ring sornyane. Pralambang sane madaging motto tut wuri handayani puniki kakaryanin olih Ki Hadjar Dewantara, pelopor pendidikan majeng ring krama asli Indonesia duk masa Hindia Belanda.

 Artos Logo 
Ring sor puniki wantah rincian indik teges sane wenten ring Logo sane kaanggen olih Kementerian Pendidikan, Budaya, Penelitian, lan Teknologi Republik Indonesia:

 Wewidangan segi lima sane mawarna biru nyihnayang kejujuran, tenang, kasatyan, keandalan, harmonis, kesabaran lan sensitivitas.
 Motto tut wuri handayani punika kaanggen olih Ki Hajar Dewantara sajeroning ngamargiang sistem pendidikannyane. Ngranjingang motto punika pinaka wangun apresiasi miwah hormat majeng ring Ki Hajar Dewantara, sane wanti warsannyane kaperingatin pinaka Hari Pendidikan Nasional .
 Garuda antuk jambul berapi-api ring dadane ngambarang sifat sane wanen, mandiri, dinamis, sakti lan antusias ring sajeroning nglimbakang langit sane jimbar. Pasangan kampid lan lima ikuh punika nujuang Pancasila pinaka dasar negara.
 Buku inggih punika metafora pinaka sumber kaweruhan pinaka kekuatan ngamargiang kahuripan .
 Garuda miwah buku putih mateges kasucian, kabersihan, miwah katulusan. Warna barak sane ngendih murub nyihnayang kaagungan lan kaluihan bhakti, penuh antuk kewanitaan lan kayun berkorban ring sajeroning membela kebenaran lan kebaikan.

 Nganggon 
Logo puniki kaanggen pinaka identitas resmi majeng ring sabilang instansi sane wenten ring sor naungan Kementerian Pendidikan, Budaya, Penelitian dan Teknologi. Simbol sane kabuatang kaanggen ring seragam sisia ngawit saking pendidikan usia dini ngantos SMA, seragam PGRI, lan seragam Pegawai Negeri Negeri Kemendikbudristek. Nanging, nenten wenten kewajiban sekolah negeri utawi swasta ngawentenang logo sane madaging logo Kemendikbudristek, santukan sekolah nenten dados unit kerja/unit organisasi ring sajeroning lingkungan Kemendikbudristek.

 Pustaka 

Kategori:Kementerian Pendidikan, Kebudayaan, Penelitian, lan Teknologi Indonesia